《玉帘泉》
清代·笪重光

谁识银河水作帘，金轮峰下影长悬。
和烟笼月时开卷，带雨迎风有正偏。
海燕春寒窥复去，石萝秋老断还牵。
游人莫羡康王谷，陆羽茶经久失传。

作者简介：（1623—1692）明末清初江南句容人，字在辛，号江上外史、郁冈扫叶道人。顺治九年进士。自刑部郎中考选御史，巡按江西，以事黜。郑成功入江之役时，重光曾参与防御。工书画，能诗。有《江上诗集》、《书筏》、《画筌》。